Здравейте арх. Дамянов!
   Тъй-като утре ще съм възпрепятстван по лични причини да присъствам на заседанието на комисията Ви изпращам становището си по предложенията за устав.

   Няма да обсъждам тези от тях, които по съществото си са само коментари, без да съдържат предложения за конкретни текстове.Смятам, че членовете на комисията не е редно да се въвличаме в спорове, вземайки по принцип една или друга страна. За съжаление повечето са такива; единственото изключение е това на арх.П.Божилов затова ще коментирам само него.

   Първо - подкрепям всички негови предложения, които касаят редакцията на текстовете, без да променят тяхната философия.Те на много места се припокриват със забележките на адв. Елен Петров.Редакциите предложени от тях звучат по-добре, което е плюс за устава.Това са от чл.1 до чл.6, чл.10, чл.16, чл.17, чл.17а, чл.17б, чл.17в.

   Има някои въпроси, на които е намерено по-добро решение:

1. Прехвърлянето на текстовете от чл.31 по-напред - в чл.7. Така още в началото на главата за Общото събрание се дават основните му характеристики, което е необходимо за четящия за да осмисли правилно следващите текстове.

2. Завишаването на кворума на УС, необходим за да може да взема решения от 1/2 на 2/3 - чл.14 т.3.

3. Свикването на извънредно ОСРК е по-прецизно формулирано - чл. 20 ал.2.

4. Разделът за бюджета трябва да е развит по-подробно, както го прави арх.Божилов.

    С някои предложени на арх.Божилов не съм съгласен:

1  Неговото предложение за редакция за реда за избор на делегати за ОС (чл.21a  т.6) въпреки, че е изключително точно, е прекалено технократско - звучи като компютърна програма.Текстът в проекто-устава е достатъчно ясен и кратък.

2. По принцип не приемам "принципа за пропорционално разпределение на гласовете", така че чл.12 остава неприемлив за мен.

 

Пожелавам ползотворна работа на комисията!

 

Поздрави

арх. Росен Петров

